Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
28 ส.ค. 2561

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 4.08 จุด (0.24%) ปิดภาคเช้าที่ 1,721.32 จุด ด้วยมูลค่าการซื้อขาย 27,922.15 ล้านบาท
Most Positive Impact: PTT (+1.41 จุด), CPN (+0.78 จุด), PTTGC (+0.67 จุด)
Most Negative Impact: KBANK (-0.47 จุด), CPALL (-0.44 จุด), LH (-0.35 จุด)
แนวโน้มตลาดบ่าย
ตลาดหุ้นภาคเช้าปรับตัวเพิ่มขึ้นรับข่าวสหรัฐและแม็กซิโกบรรลุข้อตกลงทวิภาคี โดยกลุ่มที่ปรับตัวเพิ่มขึ้นได้แก่ กลุ่มพลังงาน(+1.94 จุด) ปิโตร(+0.98 จุด) สื่อสาร(+0.62 จุด) อสังหา(+0.61 จุด) และกลุ่มขนส่ง(+0.51 จุด) ส่วนกลุ่มที่ปรับตัวลดลงได้แก่ กลุ่มธนาคาร(-0.63 จุด) และกลุ่มอิเล็กทรอนิกส์(-0.10 จุด)
คาดภาคบ่าย SET จะปรับเพิ่มขึ้นต่อตามตลาดหุ้นยุโรปหลังได้รับปัจจัยบวกจากรายงานการ พูดคุยกันระหว่างปธน.สหรัฐ และนายกรัฐมนตรีของเยอรมันซึ่งมีสาระสำคัญเกี่ยวกับการสนับสนุนให้ EU เจรจาเพื่อลดข้อพิพาททางการค้า ต่อเนื่องจากการบรรลุข้อตกลงทวิภาคีระหว่างสหรัฐกับเม็กซิโก คาดว่าต่อไปเป็นคิวของแคนนาดา และจีน
อย่างไรก็ตามยังต้องระวังข่าวสหรัฐเรียกเก็บภาษีล้อเหล็กรถยนต์จากจีน หลังสหรัฐพบการอุดหนุนเงินแก่สินค้าจีนจากรัฐบาล
Sector ที่น่าสนใจบ่ายนี้เป็นกลุ่มพลังงานซึ่งเป็นกลุ่มหลักที่ผลักดันดัชนีในวันนี้ โดยทิศทางยังเป็นขาขึ้นและคาดว่าจะเป็นกลุ่มแรกที่เม็ดเงินจะไหลเข้าหากต่างชาติกลับมาซื้อหุ้นไทย สำหรับหุ้นในกลุ่มที่น่าสนใจอย่างเช่น PTTEP ที่คาดกำไรปกติแตะจุดสูงในไตรมาส 4/2561 จากราคาก๊าซและยอดขายที่เพิ่มขึ้น
ในวันพรุ่งนี้ติดตามตัวเลข GDP ไตรมาส 2 ของสหรัฐ โดยตลาดคาดไว้ที่ 4.0% QoQ หุ้นแนะนำ STEC PRM RJH PTTEP